**Molėtų rajono savivaldybės taryba**

**SPRENDIMAS**

**DĖL NEGYVENAMŲJŲ PATALPŲ SUBNUOMOS**

2018 m. spalio 25 d. Nr. B1-270

Molėtai

Vadovaudamasi Lietuvos Respublikos civilinio kodekso 6.490 straipsnio 1 dalimi, Lietuvos Respublikos vietos savivaldos įstatymo 16 straipsnio 2 dalies 26 punktu, Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2017 m. vasario 23 d. sprendimu Nr. B1-18 „Dėl Molėtų rajono savivaldybės tarybos 2015 m. vasario 20 d. sprendimo Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo“ pakeitimo“ 8 punktu, atsižvelgdama į 2015 m. rugpjūčio 18 d. savivaldybės ilgalaikio materialiojo turto nuomos sutarties Nr. TSS-72 13 punktą, VšĮ „Egomuzika“ 2018 m. spalio 5 d. prašymą,

Molėtų rajono savivaldybės taryba n u s p r e n d ž i a:

1. Sutikti, kad viešoji įstaiga „Egomuzika“ subnuomotų Molėtų rajono savivaldybei nuosavybės teise priklausančių ir šiuo metu Molėtų kultūros centro patikėjimo teise valdomų (VšĮ „Egomuzika“ išnuomota 2015 m. rugpjūčio 18 d. sutartimi Nr. TSS-72) dalį patalpų baro veiklai pastate – kino teatre (registro Nr. 90/20534, unikalus numeris 6295-3000-9012, plane pažymėta 1C3p), esančiame Molėtų m., Vilniaus g. 45.
2. Nustatyti subnuomos terminą iki 2020 m. rugpjūčio 18 d.
3. Nustatyti subnuomos kainą – ne didesnę kaip 0,20 Eur už 1 kv. m.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys